Rhinestone Earrings | Miss Selfridge
This is the product page for: Rhinestone Earrings
Silver look rhinestone drop earrings Metal. Wipe Clean Only.
Product Code: 75P85ASLV myllps - Forum View - Study Nepal
Forums » Study Nepal
Last post by Admin January 3, 2014
Weekend Bikers Seek Company
Motorcycle Repair in Nepal Die nuwe etiket met Nataniël en Emsie | SARIE
Die nuwe etiket met Nataniël en Emsie	deur Marguerite van Wyk
Trieng, trieng, ek wil jou nooi …
Onseker skryf:My man en ek verskil van mening oor die gebruik van die telefoon wanneer dit ’n uitnodiging betref. Hy meen dat dit geen goeie maniere is om iemand te bel en vir middag- of aandete te nooi nie. Ek telefoneer my vriende en word ook deur hulle getelefoneer. Wie van ons het gelyk?
Nou (Nataniël): Dit hang af van die geleentheid. Vir ’n braaivleis gaan jy nie ’n kaartjie skryf nie. As dit huisvriende is of iemand wat jy reeds kaal gesien het (behalwe in die hospitaal), kan jy bel of SMS. As jy 800 mense na ’n uitstalling nooi, is ’n e-pos reg. Ek doen moeite met die ontwerp van die uitnodiging. ’n Mens moenie deesdae soveel papier gebruik nie. Vir ’n troue, 50ste verjaardag of 100-jarige bal dui ’n gedrukte uitnodiging die styl-tema en weelderigheid van die aand aan.Moet ek ‘n geskenk vir die gasvrou neem?
Toe: ’n Geskenk word net na ’n huisonthaal geneem. Neem ’n dosie sjokolade, ’n gerf blomme of stuur vir ’n spesiale geleentheid die vorige dag ’n ruiker met ’n briefie wat sê: “Ons sien uit na môre-aand, dankie vir die uitnodiging.” Jy sal ekstra welkom wees en die gasvrou se hart verbly. Emsie Schoeman, SARIE, 3 Augustus 1994 Nou (André Schwartz, sanger en bemarker): ’n Geskenk is nie ’n moet nie, maar dis lekker om iets te neem en te kry. Maar wees versigtig, daar’s sekere kulture waar dit as slegte maniere beskou word om iets eet- of drinkbaars te neem – dit lyk asof jy twyfel of jou gasheer kan voorsien.
En hoe bedank jy jou gasheer/gasvrou? (Dion Chang, neiging-kenner): Daar’s min dinge so spesiaal soos ’n handgeskrewe nota. Of bel.
Toe: Wit, grys of ligblou en koeverte wat daarby pas. Groot voorletters, familiewapens, vergulde adresse en papier met goue of gekleurde rante is beslis taboe en uit die mode.Sarie Marais, 18 Februarie 1959
Nou (Nataniël): ’n Dame of diaken gebruik net herwonne papier. Daarmee wys jy dat jy vir die aarde omgee. Al is papier hóé mooi en dit is nie herwin nie, sit dit terug. Onthou,handgemaakte papier is nie noodwendig herwonne nie. Jy kan self jou eie omgewingsvriendelike papier mooi maak met strikke, ens. My eie smaak is hoe minder hoe mooier.
Oor tafelmaniere …
Hoe stel jy mense aan mekaar voor?Raadop vra:
(Dion): Die gasheer of -vrou besluit wie hulle aan mekaar wil voorstel en hoe hulle dit wil doen. Hulle bepaal die trant – formeel of informeel. As jý voorgestel is as prof. of dr. en jy voel dis té formeel, kan jy die res van die gaste op hul gemak stel en aanmoedig om jou op die naam te noem.
Mag jy lipstiffie aansit en jou hare kam in die openbaar? (André): Het jy al gesien hoe trek vroue hul mond as hulle lipstiffie aansit? Dis ’n aardigheid. Ek wil ’n pragtige mond sien en wonder hoe kry sy dit so mooi. Hare kam in die openbaar is plein ongeskik.
My kinders noem my vriende op die naam. Tog verkies baie van my vriende Oom en Tannie? (Nataniël): Oom en Tannie buite familieverband is taboe. Dis aanvaarbaar vir klein kinders tot op ’n sekere ouderdom. Wanneer jy iemand in die oë kan kyk, noem jy hulle Meneer, Mevrou, Juffrou of op hul naam.
Wat is deesdae etiket by jou kind se gradeplegtigheid op Universiteit? Wat trek jy aan( ouers), gee jy ‘n geskenk, nooi jy familie uit om na die plegtigheid saam te eet? Hoe neem jy deesdae fotos van die geleentheid? Wat is die nuutste tendens. Tradisionele stywe geposeerde fotos is tog so banaal en voorstedelik? Hoe maak mens? DD